
ŠIAULIŲ MIESTO SAVIVALDYBĖS ADMINISTRACIJOS
ŠVIETIMO SKYRIUS

SPRENDIMO „ DĖL ŠIAULIŲ MIESTO SAVIVALDYBĖS ŠVIETIMO CENTRO IR ŠIAULIŲ MIESTO PEDAGOGINĖS PSICHOLOGINĖS TARNYBOS NUOSTATŲ PATVIRTINIMO“ PROJEKTO 


2023 m. gegužės 12 d.         
Šiauliai


Parengto sprendimo projekto tikslas – patvirtinti naujus Šiaulių miesto savivaldybės švietimo centro ir Šiaulių miesto pedagoginės psichologinės tarnybos nuostatus, įteisinant juose Lietuvos Respublikos vietos savivaldos įstatymo nuostatas.

Šiaulių miesto pedagoginės psichologinės tarnybos (toliau – PPT) nuostatai patvirtinti 2020 m. spalio 1 d. sprendimu Nr. T-382 „Dėl Šiaulių miesto pedagoginės psichologinės tarnybos  nuostatų patvirtinimo“. Šiaulių miesto savivaldybės švietimo centro (toliau – Švietimo centras) nuostatai patvirtinti Šiaulių miesto savivaldybės tarybos 2022 m. spalio 6 d. sprendimu Nr. T-362 „Dėl Šiaulių miesto savivaldybės švietimo centro nuostatų patvirtinimo“. 

Vadovaujantis Lietuvos Respublikos darbo kodeksu (toliau – Darbo kodeksas), patvirtintu Lietuvos Respublikos Seimo 2016 m. rugsėjo 14 d. įstatymu Nr. XII -2603, naujos redakcijos Švietimo centro ir PPT nuostatuose įrašyta nuostata – direktoriaus atostogų, komandiruočių, nedarbingumo laikotarpiu direktoriaus funkcijas atlieka direktoriaus pavaduotojas ugdymui arba kitas darbuotojas, turintis pagal pareigybės aprašymą pareigą ir įgaliojimus vykdyti įstaigos vadovo funkcijas.
Atsižvelgiant į Lietuvos Respublikos vietos savivaldos įstatymo ir Darbo kodekso nuostatas siūloma patvirtinti naujus Švietimo centro ir PPT nuostatus, kuriuose bus įrašyta nauja Švietimo centro ir PPT savininko teises ir pareigas gyvendinanti institucija – Šiaulių miesto savivaldybės meras.

Pasekmės teigiamos, nes priėmus sprendimą Švietimo centro ir PPT nuostatuose bus įteisintos Lietuvos Respublikos vietos savivaldos įstatymo nuostatos ir direktoriaus atstovavimas jo atostogų metu. Švietimo centro ir PPT nuostatų struktūra ir turinys atitiks Valstybinių ir savivaldybių mokyklų nuostatų (įstatų, statutų) įforminimo reikalavimus.
Neigiamų pasekmių nenumatoma.

Bus pripažinti netekusiais galios Šiaulių miesto savivaldybės tarybos sprendimai:
.	2020 m. spalio 1 d. sprendimas Nr. T-382 „Dėl Šiaulių miesto pedagoginės psichologinės tarnybos nuostatų patvirtinimo“;
.	2022 m. spalio 6 d. sprendimas Nr. T-362 „Dėl Šiaulių miesto savivaldybės švietimo centro nuostatų patvirtinimo“.

Sprendimui įgyvendinti nereikės priimti papildomų teisės aktų.

Sprendimui įgyvendinti nebus reikalingos papildomos biudžeto lėšos. 

Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Danguolė Teišerskienė, tel. (8 41) 38 64 74. Projekto iniciatorius – Švietimo skyrius.

